मुलिनि सम्फथि ! थारैनो नंगौ । नाथाय नोंसोर सांग्रांना बियोदि नोंसोरनि थाखाय माखासे समायनायजों सोमोन्दो थानाय मुलाम्फाबो जथुमना दङ? निम बिफाङा बयनिख्रुइबो बांसिन बेनि एन्टि फंगल, एन्टि बेक्टेरिया आरो एन्टि इनफ्लेमेट’रि गुनफोर थानायनि थाखाय मिन्थिजायो । बेखौ मोनसे मोजां थै-साफा खालामग्रा आरो बिगुरनि थाखाय मोजां होननानै मिथिनाय जायो। निमआ आरोबाव खर’नि खावफि खारहोनायजों लोगोसे खानायनि गुनखौ बारायनाय आरो खानायनि गुदिखौ गोरा खालामना खानाय रज’ होनायावबो गोबां मदद होयो होननानै मिथिजायो। बेयाव गासै रोखोमनि हाथायजों सोमोन्दो थानाय बेराम, देहानि लिरथाय ख’मायनाय, केन्सार आरो बिखा गाग्लोबनाय बेरामखौ फाहामनाय आरो होबथानाय गोहो एरसोना दं। बेयो ब्लाड सुगारनि बिबांखौ रैखा खालामो,गाराय फाहामो, मेगननि नुथायखौ बांहोयो, एमफौ अरनाय, माननाय, मोखाङाव दब्रा जानाय आरो बिगुरनि बेरामनि थाखायबो फिथाय मोनो होननानै बुंजायो। निम बिदैखौ नोंसोरनि सानफ्रोमबो जानाय लोंनायाव लाफादेर आरो होबथानो हानाय गोहो, गासै मोदोमनि बिगुर आरो सावस्रिखौ गोख्रों खालाम।